kardosdrur/scandi-wiki huggingface dataset:
Yue Xin

Dette er et kinesisk navn; efternavnet/familienavnet er Yue.

Yue Xin (født den 10. november 1995) er en kinesisk fodboldspiller, som tidligere har spillet for den danske 1. divisionsklub Vejle Boldklub.

Karriere

Yngste starter i Super League
Fodboldkarrieren for Yue Xin begyndte i Liaoning, hvor han spillede som ungdomsspiller i 2012 og 2013. Senere skiftede han til Dalian Aerbin i den kinesiske Super League, hvor han i 2014 debuterede i den bedste række. Yue Xin kom ind for landsholdsspilleren Chen Tao i en kamp mod Shanghai Shenxin, og da han senere i sæsonen for første gang var i startopstillingen, blev han den yngste spiller der optrådte fra start i den kinesiske Super League i en alder af 18 år.

I 2015 skiftede Yue Xin til klubben Hangzhou Greentown, hvor han hurtigt blev udlejet til Wuhan Zall for efterårssæsonen 2015. Wuhan Zall spillede i den næstbedste række i Kina og her blev det til 12 kampe, inden Yue Xin vendte tilbage til Hangzhou Greentown i 2016.

Vejle Boldklub
Yue Xin kom til Vejle Boldklub sammen med to yngre landsmænd (Chen Zirong og Wang Xin) samt en træner, da der er kinesiske Lucas Chang Jin er en del af ejerkredsen i klubben.

Hans kontrakt løb til sommeren 2017. Der var tale om en lejeaftale, hvorefter han vendte retur til Kina.

Holdkammeraterne kaldte til dagligt Yue Xin for "Steve".

International karriere 
Yue Xin har repræsenteret både U18- og U19-landsholdet i Kina.

Referencer 

Fodboldspillere fra Vejle Boldklub
Fodboldspillere fra Kina
Myreagre Mølle

Myreagre Mølle (Myreagre Vindmølle) er en hvidkalket tårnmølle 3 km øst for Aakirkeby på Bornholm. Den blev bygget i 1865, og var i drift indtil 1970.

Beskrivelse 
Møllen var oprindelig en kornmølle, men i 1925, blev der også oprettet bageri ved møllen. I 1921 blev møllen moderniseret med vindrose og selvjusterende sejl, og i 1926 blev en 14 hk Hornsby råoliemotor installeret. I 1971, blev vinger og sejl fornyet og møllen var intakt og funktionsdygtig, men de gamle kværne og sigter bruges ikke mere. Det ottekantede tårn (rundt på indersiden) er bygget af sandsten og hatten dækket med tagpap. Der er stadig en fungerende maskine i maskinrummet, men vedligeholdelsen har i de senere år været mangelfuld.

Se også 
 Vindmøller på Bornholm

Eksterne kilder og henvisninger 

Vindmøller i Danmark
Fredede bygninger, konstruktioner og anlæg i Bornholms Regionskommune
Diethylphthalat

Diethylphthalat er en ester, der tilsættes husholdningssprit for at denaturere det og forhindre, at det benyttes som nydelsesmiddel.

Ftalater
US Open-mesterskabet i mixed double 2016

US Open-mesterskabet i mixed double 2016 var den 124. turnering om US Open-mesterskabet i mixed double. Turneringen var en del af US Open 2016 og blev spillet i USTA Billie Jean King National Tennis Center i New York City, USA i perioden 31. august - 9. september 2016 med deltagelse af 32 par.

Mesterskabet blev vundet af Laura Siegemund og Mate Pavić, der spillede sammen som par for første gang nogensinde, og som i finalen besejrede Coco Vandeweghe og Rajeev Ram med 6−4, 6−4, og som ikke tabte en sæt i hele turneringen. Dermed vandt de begge deres første grand slam-titel i karrieren. Ingen af dem havde tidligere nået så meget som en kvartfinale på grand slam-niveau. Vandeweghe var den eneste af finalisterne, der tidligere havde været i en grand slam-finale, idet hun havde tabt mixed double-finalen ved Australian Open 2016.

De forsvarende mestre, Martina Hingis og Leander Paes, var ikke kvalificeret til turneringen på grundlag af deres ranglisteplaceringer men deltog alligevel på et wildcard. Det schweizisk-indiske par blev imidlertid slået ud i anden runde af Coco Vandeweghe og Rajeev Ram med 7−6, 3−6, [13−11].

Pengepræmier 

Den samlede præmiesum til spillerne i mixed double androg $ 500.000 (ekskl. per diem), hvilket var det samme som de foregående tre år.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par i henhold til ranglisterne pr. 22. august 2016 blev seedet:

Wildcards 

Otte par modtog et wildcard til turneringen, heribladt de forsvarende mestre, Martina Hingis og Leander Paes.

Resultater

Se også 
 US Open-mesterskabet i herresingle 2016
 US Open-mesterskabet i damesingle 2016
 US Open-mesterskabet i herredouble 2016
 US Open-mesterskabet i damedouble 2016

Eksterne henvisninger 
 US Open

Noter 

US Open 2016
2016
Styrelsen for Vand- og Naturforvaltning

Styrelsen for Vand- og Naturforvaltning (SVANA) var en statslig myndighed på vand- og naturområdet. SVANA hørte under Miljø- og Fødevareministeriet.

SVANA opstod den 1. juli 2016, da Naturstyrelsen blev delt i to styrelser. Naturstyrelsen forvalter fortsat Miljø- og Fødevareministeriets skov- og naturarealer. Naturstyrelsen gennemfører også naturprojekter, og har opgaver med friluftsliv og jagt.

SVANA stod for overvågning af vand og natur og for grundvandskortlægning. Styrelsen havde også ansvaret for jagt- og vildtforvaltningen - herunder udstedelse af jagttegn.

SVANA administrerede tilskud til skov-, vådområde- og vandløbsprojekter.

Styrelsen blev pr. 1. februar 2017 lukket og opgaverne flyttet til Miljøstyrelsen.

Eksterne kilder og henvisninger 
 SVANA's webside

Danske styrelser
Naturbeskyttelse i Danmark
Etableret i 2016
Miljøpolitik
Ophørt i 2017
Supraspinatus

Supraspinatus (flertal supraspinati, fra Latin supraspinatus) er en relativt lille muskel på den øvre ryg, der løber fra supraspinatous fossa superiort til scapula (skulderbladet) til tuberculum majus humeri på overarmsknoglen. Det er en af de fire rotatormanchetmuskler og bevæger armen ud fra kroppen ved skulderen. 

Muskelsystemet
Danmark ved de Paralympiske Lege

Danmark debuterede ved de Paralympiske Lege ved de paralympiske lege 1968  i Tel Aviv med en delegation på otte konkurrenter, i svømning og bordtennis. Landet har deltaget i hver efterfølgende udgave af Sommer-PL, og i enhver udgave af Vinter-PL siden 1980.

Medaljetabeller

Sommer-PL

Vinter-PL

Se også 
Paralympiske Lege

Danmark ved OL

Referencer

Eksterne Henvisninger 
IPC Historical Results Archive - Denmark 

Danmarks deltagelse i Paralympiske lege
Skulderblad

Skulderblad eller scapula (flertal scapulae eller scapulas) er den knogle der forbinder humerus (overarmsknoglen) med clavicula (kravebenet). Ligesom deres forbundne knogler, er skulderblad parret, med bladet på venstre siden af kroppen værende et groft spejlbillede af det højre. I tidlige romanske tider, troede folk at knoglen lignede en lille skovl. Skulderbladet kaldes også omo i latinsk medicinterminologi.

Skulderbladet danner bagsiden af skulderåget. Hos mennesker, er det en flad knogle, der nærmest er triangulær i formen, placeret på det posterolaterale aspekt af brystkassen.

Referencer 

Skelet
Infraspinatus

Infraspinatus er en tyk triangulær muskel der optager hovedpraten af infraspinatus fossa. Som en af de fire muskler i rotatormanchetten, er dens hovedfunktion at udadrotere humerus og stabilisere skulderledet.

Referencer 

Muskelsystemet
Teres minor

Teres minor (Latin teres betyder 'rundet') er en smal, langstrakt muskel på rotatormanchetten.

Muskelsystemet
Subscapularis

Subscapularis er en stor triangulær muskel der fylder den subscapulære fossa og hæfter ind i humerus' tuberculum minus humeri og forsiden af kapslen på skulderleddet.

Muskelsystemet
Skulderled

Skulderledet (eller glenohumerale led fra græsk glene, øjeæble, + -oid, 'form of', + Latin humerus, skulder) er en multiaxial synovialt kugleled og involvere ledforbindelse mellem cavitas glenoidalis på scapula (skulderblad) og humerushovedet (overarmsknogle). På grund af den meget løse ledkapsel, der giver en begrænset grænseflade mellem humerus og scapula, er det det mest mobile led i menneskekroppen.

Led
Perlestaf

Perlestaf er en meget klassisk type træbeklædning, som hovedsageligt benyttes ved ældre boliger.

Beklædningstypen benyttes gerne med formålet at lave høje vægpaneler eller decideret vægbeklædning.

Perlestaf er meget udbredt i Sverige og specielt i de traditionelle svenske hytter. I Danmark kaldes perlestaf også for svenskerpanel.

Kilder

Interiør
Byggematerialer
Muskelhinde

Muskelhinde eller fascie er et bånd eller kappe af bindevæv, primært kollagen, under huden, der forbinder, stabiliserer, indkapsler og separerer muskler og andre indre organer. Muskelhinder er klassificeret efter lag, som overfladisk fascie, dyb fascie, og visceral eller parietal fascie, eller efter dets funktion og anatomiske lokation.

Referencer 

Muskelsystemet
Brachialis

Brachialis (brachialis anticus) er en muskel i overarmen der flekser albueleddet. Den ligger dybere end biceps brachii, og er en synergist der assisterer biceps brachii i fleksion af albuen. Den udgør bunden af regionen kendt som cubitale fossa.

Muskelsystemet
Bajkal–Amur jernbanen

Bajkal–Amur jernbanen ( , forkortet БАM ()) er en russisk jernbanestrækning i Sibirien, Rusland. Strækningen er 4.287 km lang, og blev bygget i etaper i løbet af 1930'erne og 1940'erne. Anlægsarbejdet blev standset efter Stalins død i 1953, men genoptaget senere og ruten blev afsluttet 1974-1991.

Rute 
Bajkal-Amur jerbanen udgår fra Tajsjet i Irkutsk oblast (MSK+5) og løber gennem 3 tidszoner til havnebyen ved Stillehavet, Sovetskaja Gavan i Khabarovsk kraj (MSK+7).

BAM udgår fra den transsibiriske jernbane på Tajsjet, krydser Angarafloden ved Bratsk og Lenafloden ved Ust-Kut, fortsætter forbi Severobajkalsk ved den nordlige ende af Bajkalsøen, forbi Tynda og Khani, krydser Amur ved Komsomolsk ved Amur og når Stillehavet ved Sovetskaja Gavan. Der er 21 tunneler langs linjen, med en samlet længde på 47 km. ligesom der er mere end 4.200 broer, med en samlet længde på over 400 km.

Den vestlige af jernbanelinjen, Tajsjet-Taksimo, på 1469 km, er elektrificeret med 25 kV, 50 Hz vekselstrøm. Ruten er stort set ensporet, selvom det reserverede areal på hele strækningen er bredt nok til dobbeltspor.

Ved Tynda har BAM forbindelse til Amur-Jakutsk jernbanen (АЯМ; ), som løber mod nord til Nerjungri og Tommot, med en udvidelse til Jakutsk under opførelse. Den oprindelige del af Amur-Jakutsk jernbanen forbinder den transsibiriske jernbane ved Berkakit med BAM ved Tynda også kaldet "Lille BAM".

BAM passerer igennem mere end 200 stationer og mere end 60 byer.

Bajkal-Amur jerbanen er kortere end den transsibiriske jernbane: fra Tajsjet til havnebyerne: Vanino, næsten 500 km, Vladivostok, 200 km. Og for gods til Sakhalin, Magadan og Kamtjatka er strækningen fra Tajsjet 1000 km kortere. Mængden af godstransport på BAM i 2014 nåede omkring 12 millioner tons.

Referencer

Eksterne henvisninger 

Jernbanestrækninger i Rusland
Jernbanestrækninger opført i Sovjettiden
Køge Museum

Køge Museum er et lokalhistorisk museum i Køge. Museet huser blandt andet en udstilling om Søslaget i Køge Bugt i 1710, hvor der med fakta og fiktion fortælles om slaget, der endte med at linjeskibet Dannebroge sprang i luften. Desuden er der en historisk udstilling, der fokuserer på hhv. en gravplads fra jægerstenalderen, vikingetidens arkitektur og udviklingen indenfor brudetøj.

Museet har til huse i en toetages bindingsværksbygning fra 1600-tallet med en tilhørende sidelænge. Bygningerne, der udgør de sidste rester af en større dobbeltgård, blev fredet i 1918. Bag hovedbygningen er der en have med en lille legeplads, som der er adgang til.

Noter

Eksterne henvisninger 

 Officiel hjemmeside

Museum
Museer i Region Sjælland
Bindingsværksbygninger i Danmark
Lokalmuseer i Danmark
Museum
Mitsuoka Orochi

Mitsuoka Orochi (Japansk 大蛇) er en bilmodel fra den japanske bilproducent Mitsuoka Motors. Modellen blev først bygget i 2001, fik ansigtsløftninger i 2003 og 2005 og blev sat i produktion i 2007. Orochi er en såkaldt superbil, og er opkaldt efter Orochi, en ottehovedet slange fra japansk mytologi.

Historie 
Orochi blev første gang præsenteret som konceptbil i 2001, bygget på chassiset fra Honda NSX og vist på biludstillingen i Tokyo samme år. Mitsuoka fortsatte at videreudvikle modellen, og præsenterede en ny model i 2005, Orochi Nude-Top Roadster.

I oktober 2006 lancerede Mitsuoka produktionsudgaven av modellen, udstyrt med en 3,3 liters Toyota MZ-V6-motor på 230 hestekræfter. Produktionen er begrænset til 400 eksemplarer over fire år, til en pris på 89.000 amerikanske dollar (omkring 0,5 mio DKK).

Den 30. januar 2008 annoncerede Mitsuoka Motors at de skal bygge 20 eksemplarer af en specialmodel kaldet Orochi Zero. Denne skal kun være tilgængelig gennem forhåndsbestillinger, vil leveres til kunder i juni og er kun tilgjengelig i én farge.

Modtagelse 
Mitsuoka Orochi er blevet bredt kritiseret af amerikanske og engelske anmeldere. Den er blevet kaldt "Verdens grimmeste bil" af Jalopnik, og Orochi er blevet kritiseret for dens udessende. Ikke alle anmeldere er dog kritiske, og Orochi er også blevet kaldt "modig" og "polariserende".

Referencer

Eksterne henvisninger 
 Mitsuokas hjemmeside

Bilmodeller
Superbiler
Grenadajorddue

Grenadajorddue (Leptotila wellsi) er en kritisk truet dueart, der lever på Grenada.

Noter 
 Avibase - the world bird database

Eksterne henvisninger 

Duefugle
Fugle fra Caribien
Genmæle

Genmæle er et begreb i medieansvarslovens §§ 36-40, som giver en i pressen omtalt person ret til at korrigere usande oplysninger om personen, der er blevet bragt af et medie.

Pressenævnet kan pålægge et medie at bringe et genmæle.

Kilder
 Pressenævnets vejledning om genmæle 

Juridiske begreber
Journalistik
Esbjerg Museum

Esbjerg Museum er et kulturhistorisk museum, der ligger i Esbjerg. Det er en del af fusionsmuseet Sydvestjyske Museer, og behandler særligt besættelsestiden.

I 2016 er museet lukket som følge af en ombygning. Under ombygningen er det fortsat muligt at se dele af udstillingerne.

Museet genåbner 19. januar 2018 med nye og forbedrede udstillinger.

Referencer

Eksterne henvisninger 
 Esbjerg Museum 

Museum
Museer etableret i 1910
Otto Bresling Pedersen

Otto Viggo Bresling (f. Pedersen 11. januar 1921 i København - 29. juli 2009 i København), var en dansk fodboldspiller fra B.1903 der spillede én landskamp i 1940, og gjorde det så overbevisende, at det indbragte ham titlen som Årets Fund i dansk idræt det år.

Otto Bresling fik sik debut på det danske landshold som 19-årig, omstændighederne var lidt specielle: Det var under besættelsen – og modstanderen var Tyskland. Kampen blev spillet i Hamburg og endte med et hæderligt 1-0 nederlag. Han spillede mod den senere tyske landstræner. Helmut Schön, som scorede det tyske mål, og Bresling var som højre halfback sat til at passe på ham.
I 1937 havde Danmark tabt 8-0 til tyskerne i Breslau, så det smalle nederlag blev fejret som en halv sejr.
Landskampen mod tyskerne blev både Breslings første og sidste. Dels på grund af skader i knæ og lår, men også fordi han mistede lysten at spille fodbold.

Bresling gik over til Københavns Idræts Forening og atletikken, hvor han sammen med Niels Holst Sørensen på holdet, vandt DM på 4 x 400 meter med tiden 3:25.4 i 1947. Samme år satte han sine personlige rekorder på 400 meter med 51.8 og 800 meter med 1:58.2.

Otto Bresling Pedersens far Viggo Pedersen deltog ved OL i Stockholm 1912 og vandt otte danske mesterskab og satte 14 danske løbe rekorder. Hans brødre Helge og Poul var begge på B.1903s førstehold. Helge spillede også 13 håndboldslandskampe og var VM-sølv vinder 1948 i markhåndbold.

Danske mesterskaber 
  1947 4 x 400 meter 3:25.4
  ? 4 x 400 meter

Kilde
 Landskamp mod værnemagten
 Årets Fund mens Europa brændte - Politiken 26 december 2008
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Fodboldspillere fra Danmark
Fodboldlandsholdsspillere fra Danmark
Fodboldspillere fra B 1903
Sprintere fra Danmark
Atleter fra Københavns IF
Danskere i 1900-tallet
Årets fund i dansk idræt
Personer fra København
Thomsen-Berthelot-princippet

Thomsen-Berthelot-princippet er en termodynamisk hypotese der fremstiller at reaktioner kun forløber spontant, når reaktanterne har større energi end produkterne. Princippet blev formuleret i lidt forskellige former af den danske kemiker Julius Thomsen i 1854 og den franske kemiker Marcellin Berthelot i 1864. 

Princippet er senere forkastet, og nu bruges størrelsen Gibbs fri energi i teorien for hvilke reaktioner som kan forløbe spontant.

Referencer 

Termodynamik
Kemi
Forældede videnskabelige teorier
Letland ved sommer-PL 2012

Letland konkurrerede med otte konkurrenter ved Sommer-PL 2012 i London, Storbritannien fra 29 august - 9 september 2012.

Medaljevindere

Referencer 

2012
Lande ved sommer-PL 2012
Levebrødspolitiker

En levebrødspolitiker er en nedsættende betegnelse for et folkevalgt medlem af et lands parlament (i Danmark er det Folketinget), der har valgt at være politiker som en levevej.

Nogle personer, heriblandt tidligere overvismand, professor Niels Kærgård har udtrykt bekymring over en stigende andel af professionelle politikere uden erhvervserfaring i Folketinget. Han mener at det er svært at træffe nødvendige, men upopulære beslutninger for professionelle politikere af frygt for ikke at blive genvalgt, og at det udgør et demokratisk problem. Politikere uden erhvervserfaring ved ifølge Kærgård heller ikke så meget om, hvad der rører sig ude i samfundet.

Referencer 

Politikere
Hitzhusen

Hitzhusen er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Hitzhusen ligger vest for Bad Bramstedt Bundesstraße B206 mellem Itzehoe og Bad Segeberg.
Åen Bramau løber gennem kommunen.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Villa Epecuén

Villa Epecuén var en ferieby i Buenos Aires-Provinsen i Argentina. Den blev oversvømmet i 1985 og blev forladt. Dens ruiner er på den østlige bred af saltsøen Laguna Epecuén, omkring 7 km nord for byen Carhué.

Bygningen af Epecuén blev påbegyndt i begyndelsen af 1920'erne. Epecuén var tilgængelig fra Buenos Aires med tog. Villa Epecuén station blev betjent af Sarmiento-jernbanelinjen, mens Midland Jernbane og Buenos Aires Store Sydlige Jernbane medtog passagerer til Carhué station i nærheden.

Turismen var veludviklet i Epecuén pga. ferierende fra Buenos Aires, som søgte Lago Epecuéns terapeutiske salte vand. På sit højdepunkt kunne Villa Epecuén rumme mindst 5.000 besøgende.

Den 6. november 1985 ødelagde en seiche forårsaget af et sjældent vejrmønster først en nærliggende dæmning og derefter diget, som beskyttede landsbyen. Vandet steg gradvist og nåede et højdepunkt på 10 meter. Landsbyen blev ubeboelig og blev aldrig genopbygget.

På det tidspunkt var der op til 280 virksomheder i Epecuén, herunder etageejendomme, pensionater, hoteller og forretninger, som 25.000 turister besøgte mellem november og marts, fra 1950'erne til 1970'erne.

Byen nåede en befolkning på 1.500 indbyggere på sit højdepunkt. Byen har nu en eneste beboer, Pablo Novak, født i 1930, som vendte tilbage til sit hjem i 2009, da vandet trak sig tilbage, efter at have dækket byen i 25 år.

Pablo's Villa er en dokumentarfilm fra 2013, som skildrer livet i byen og Pablo Novak.

Byen er brugt som ramme for en reklame med street trials-cyklisten Danny MacAskill som medvirkende, som blev udgivet af Red Bull Media House den 27. maj 2014.

Billeder

Henvisninger

Eksterne henvisninger 
 Kom og besøg vores druknede spøgelseby..., Daily Mail, 10. maj 2013
 The Town that spent 25 Years Underwater, 13. nov. 2012
 http://www.bbc.com/news/world-latin-america-34783118,[&#x5D; BBC News, 11. nov. 2015

Byer i Argentina
Oversvømmelser
Spøgelsesbyer
Ring 1 (Brønderslev)

Ring 1 ofte benævnt O1 er en ca. 1,7 km indre ringvej der går rundt om Brønderslev Centrum. 

Ringvejen skal være med til at få den tunge trafik uden om Brønderslev Centrum, så midtbyen ikke bliver belastet af så meget gennemkørende trafik.

Vejen består af Vestergade - Ny Banegårdsgade – Algade – Nørregade – Gravensgade – Dannebrogsgade – Torvegade - Algade – Slagterigade og ender til sidst i Vestergade igen.

Kilder 

Ringveje i Danmark
Brønderslev
Ring 2 (Brønderslev)

Ring 2 ofte benævnt O2 er en ca. 10 km lang ringvej der går halvvejs rundt om Brønderslev. 

Ringvejen skal være med til at få den tunge trafik uden om Brønderslev, så byen ikke bliver belastet af så meget gennemkørende trafik, der skal mod Saltum, eller mod Hjørring, Hirtshals eller Aalborg af Hirtshalsmotorvejen E39 eller sekundærrute 190.

Vejen består af Agdrupvej - Sdr Omfartsvej - Ålborgvej og Hjørringvej.

Kilder 

Ringveje i Danmark
Brønderslev
Uroksen fra Vig

Uroksen fra Vig er skelettet af en urokse fra maglemosekulturen, fundet ved Vig i Odsherred på Sjælland og udstillet på Nationalmuseet.

Fundet blev gjort i 1904 under tørvegravning ved det sted, der i dag hedder Uroksevej. Skelettet er bemærkelsesværdigt, idet der sidder to pilespidser af flint i knoglerne. Oksen er sandsynligvis blevet anskudt, hvorefter den er løbet ud mosen og druknet. Kulstof 14-datering har vist, at den er død omkring 8600 f.v.t. Desuden findes spor af en tredje pil på 9. højre ribben, hvor dyret tidligere er anskudt, og som er helet.

I 1983 gjorde man endnu et fund af en anskudt urokse i Prejlerup omkring 3 km fra Vig. Dens skelet er udstillet på Zoologisk Museum og er dateret til ca. 6400 f.v.t. I det sidder seks pilespidser.

Et næsten komplet skelet fra Himmelev findes på Roskilde Museum. Der er syv andre fund af urokser i Danmark.

Referencer

Eksterne henvisninger 

Genstande i Nationalmuseet
Nordiske oldsager fra Stenalderen
Arkæologiske fund fra Danmark
Odsherred Kommune
Berømte dyr
Ordkraft Festival

ORDKRAFT Festival er en dansk festival for ord, sprog og litteratur, grundlagt af Evanthore Vestergaard sammen med en styregruppe. Festivalen fandt sted første gang i 2011. Den arrangeres hvert år i april i kulturcentret Nordkraft i Aalborg, hvor der er aktiviteter, foredrag, interviews og udstillinger i Kedelhallen, Biffen, Skråen og Teater Nordkraft. Festivalen arrangeres af en privat forening og finansieres af private og offentlige fonde. Litteratur er i centrum, men der lægges også vægt på drama, musik, film, billedkunst, debat og andre kunst- og kulturudtryk, hvor ord indgår. Målgruppen er bred. Det er festivalens formål at vise ordets og litteraturens betydning og muligheder for alle aldersgrupper. Dette sker bl.a. via forfattersamtaler, debatter, højtlæsning, leg, samt overraskende og innovative events. I forbindelse med festivalen uddeles ORDKRAFT-prisen på 15.000 kr.

Siden 2012 har bibliotekar Ove Hesselbjerg Pedersen været projektleder. Han indgår tillige i festivalens styregruppe, hvis medlemmer er hentet fra nordjysk biblioteksvæsen, medier, kultur- og erhvervsliv. Formand for styregruppen er journalist Jørgen Pyndt.

Ordkraftprisen 
 2012 Bent Haller
 2013 Allan Olsen
 2014 Knud Sørensen
 2015 Morten Kirkskov
 2016 Niels Hausgaard
 2017 Hanne-Vibeke Holst

Referencer

Eksterne henvisninger 
 Ordkrafts hjemmeside

Litteraturfestivaler i Danmark
Musikfestivaler i Danmark
Filmfestivaler i Danmark
Kultur i Aalborg
1,6 millionklubben

1,6 millionklubben og 2,6 millionklubben er søsterorganisationer som arbejder for mere sundhedsrelateret forskning med fokus på kvinder.

Historie 
1,6 millionklubben blev grundlagt i 1998 af Alexandra Charles. Navnet kommer af det det antal kvinder over 45 år som fandtes i Sverige da foreningen blev grundlagt.

Søsterorganisationen 2,6 miljonerklubben for kvinder mellem 25 og 45 år dannedes i 2009.

Kilder

Eksterne links 
 1,6 millionerklubbens og 2,6 millionerklubbens danske hjemmeside 

Sundhed
Kvinder
Organisationer fra Danmark